Kumpulan Tentera Darat E

Kumpulan Tentera Darat E (Heeresgruppe E) adalah sebuah kumpulan tentera darat Jerman yang aktif semasa Perang Dunia II.

Kumpulan Tentera Darat E telah ditubuhkan pada 1 Januari 1943 daripada Tentera Darat Ke-12. Unit-unit dari kumpulan tentera darat ini telah diagih-agihkan ke seluruh kawasan Timur Mediterranean, termasuk Albania, Greece, Wilayah Panglima Tentera di Serbia, dan Negara Merdeka Croatia.

Komposisi
Unit-unit utamanya ialah:
Divisyen Medan Ke-11 Luftwaffe (Garison Attica) - Generalleutnant Wilhelm Kohler
Divisyen Gempur Rhodes (disatukan dengan Divisyen Panzergrenadier Brandenburg pada 1944)
Kor LXVIII (timur Greece dan Peloponnese)
Divisyen Ke-117 Jäger - General der Gebirgstruppe Karl von Le Suire
Divisyen 1 Panzer (Jun–Oktober 1943) - Generalmajor Walter Krüger
Kor XXII Gunung (barat Greece) - General der Gebirgstruppe Hubert Lanz
Divisyen Ke-104 Jäger - General der Infanterie Hartwig von Ludwiger
Divisyen 1 Gunung - Generalleutnant Walter Stettner
Divisyen Ke-41 Kubu
Kubu Crete
Divisyen Ke-22 - General der Infanterie Friedrich-Wilhelm Müller
Juga didalam pemerintahan Kumpulan Tentera Darat ialah 22 penal "batalion kubu" dari siri "999".

Sejarah perkhidmatan
Kumpulan Tentera Darat tersebut terlibat didalam operasi anti-partisan di Greece dan Yugoslavia. Sepanjang operasi ini, beberapa kekejaman telah dilakukan, termasuk pembunuhan beramai-ramai  Kalavryta dan Distomo di Greece. Tambahan pula, semasa pelucutan senjata tentera Itali pada September 1943, tentera Jerman menghukum mati lebih 5,000 tawanan perang Itali dalam peristiwa Pembunuhan Cephallonia. Pada masa yang sama, Kumpulan Tentera Darat ini berjaya menghalang percubaan British untuk menakluk Kepulauan Dodecanese jajahan Itali.

Pada musim bunga tahun 1945, semasa pengunduran angkatan Wehrmacht dari rantau Balkan, Kumpulan Tentera Darat E berundur ke Hungary, dengan beberapa unit berpindah ke Austria dan selatan Jerman. Semasa pengunduran tahun 1945, unit-unit kubu disatukan kedalam Kor LXXXXI. 

Kumpulan Tentera Darat E telah disertai oleh saki baki Kumpulan Tentera Darat F Fil Marsyal Maximilian von Weichs.  Kumpulan tentera darat itu telah dibubarkan pada 25 Mac 1945.  

Seorang anggota Kumpulan Tentera Darat E yang kemudian naik menjadi terkenal ialah Presiden Austria dan Setiausaha Agung Pertubuhan Bangsa-Bangsa Bersatu Kurt Waldheim, yang berkhidmat dalam pentadbiran tentera Thessaloniki.

Panglima 
 31 Disember 1942 hingga 8 Mei 1945 - Luftwaffe Generaloberst Alexander Löhr

Rujukan

Sumber
 Hogg, Ian V., German Order of Battle 1944: The regiments, formations and units of the German ground forces, Arms and Armour Press, London, 1975
 Thomas, Nigel, (Author), Andrew, Stephen, (Illustrator), The German Army 1939-45 (2) : North Africa & Balkans (Men-At-Arms Series, 316), Osprey Publishing, 1998 ISBN 978-1-85532-640-8

Lihat juga 
Wehrmacht

Tentera Jerman
Perang Dunia Kedua
Organisasi tentera
Ketenteraan
Tentera darat